Ryanair

**Ryanair** DAC je írska nízkonákladová letecká spoločnosť s hlavným sídlom na letisku v Dubline. Ide o najväčšiu leteckú spoločnosť v Európe a takisto najväčšiu na svete v počte prepravených medzinárodných cestujúcich. Za rok 2009 prepravila 65,3 milióna pasažierov, čo je 13% nárast oproti roku 2008, a plán na rok 2010 je až 73 miliónov pasažierov.

Flotilu spoločnosti tvorí takmer 300 lietadiel typu Boeing 737-800, ktoré lietajú na približne tisíc linkách po Európe a zo 49 základní. Spoločnosť je známa svojou rapídnou expanziou, ktorú dosiahla vďaka deregularizácii leteckého priemyslu v Eúrope v roku 1992, a tiež svojim nízkonákladovým (low-cost) modelom predaja leteniek. Najväčším letiskom, kde Ryanair operuje, je londýnske letisko Stansted. 

## Filozofia
Ryanair ponúka nízkonákladový (low-cost) model predaja leteniek. Na podobnom obchodnom modeli fungujú aj iné spoločnosti, ako napríklad EasyJet, Wizz Air alebo už skrachované SkyEurope Airlines. Prvá z menovaných spoločností je pre Ryanair najväčším konkurentom. V cene leteniek však ide Ryanair oproti svojim ostatným nízkonákladovým konkurentom ešte ďalej. Každý deň ponúka akciové letenky v cenách od 0,01€ do približne 12€, kde cena letenky je konečná, vrátane všetkých základných povinných poplatkov. Podľa štatistík tvoria tieto akciové letenky až približne polovicu všetkých predaných leteniek. Napriek tomu zisk Ryanairu v roku 2009 narástol oproti rovnakému obdobiu roku 2008 až o viac ako 500%. V roku 2023 Ryanair prepravil 169 miliónov pasažierov. Výnosy firmy boli vo výške 10,77 miliárd eur a jeho čistý zisk predstavoval 1,31 miliárd eur. Ryanair plánuje do svojej flotily pridať až 224 nových lietadiel a predikuje, že v roku 2034 prepraví 300 miliónov pasažierov.

## Destinácie

## Pôsobenie na Slovensku
[thumb|Nastupovanie cestujúcich na palubu [Boeing 737|Boeingu 737-800 spoločnosti Ryanair na Letisku M. R. Štefánika v Bratislave]]

Ryanair na Slovensku lieta na 3 letiská: Letisko M. R. Štefánika v Bratislave, Medzinárodné letisko Košice a Letisko Poprad-Tatry. V Bratislave má spoločnosť bázu, operovanú dvomi lietadlami Boeing 737-800.

Z letiska v Bratislave lieta do týchto destinácií: Brusel, Dublin, Kaunas, Leeds, Miláno-Bergamo, Rím, Sofia, Londýn-Stansed, Edinburgh, Trapani, Manchester, Korfu, Eindhoven, Dalaman (Turecko), Palma de Mallorca, Malta, Solún, Alghero, Burgas, Pafos, Lanzarote.

Z letiska v Košiciach lieta do týchto destinácií: Londýn-Stansed, Liverpool, Zadar, Praha, Dublin.

Z letiska v Poprade lieta do týchto destinácií: Londýn-Stansed.

## Flotila
thumb|Interiér kabíny pre cestujúcich Boeingu 737-800 spoločnosti Ryanair

### Súčasná flotila
Flotilu Ryanairu tvoria tieto lietadlá (stav k augustu 2023):

### Lietadlá používané v minulosti

## Nehody a incidenty
Za 37 rokov existencie sa nevyskytli žiadne nehody a úmrtia cestujúcich alebo členov posádky. Podľa Aviation Safety Network má letecká spoločnosť nahlásených trinásť incidentov, pričom posledný sa stal v roku 2023.

* 21. marca 2008 utrpel let Ryanairu (Brusel - Limoges) pri pristávaní v Limoges incident, pri ktorom lietadlo zišlo z pristávacej dráhy a zastavilo sa až v blate na konci letovej dráhy. Počasie v čase incidentu bolo zlé. Nízka oblačnosť, silný bočný vietor, dážď a krupobitie. Blato z pristávania skončilo až na oknách pasažierov. Núdzové kĺzačky boli vypustené z prednej a zadnej časti lietadla a bola privolaná núdzová evakuácia. Cestujúci zostali vystavení vplyvom počasia na konci dráhy. Na letisku nebola žiadna doprava, ktorá by ich priviezla na terminál. Nakoniec bolo pasažierom povedané, že sa budú musieť prejsť približne 1,5 kilometra pešo do budovy terminálu letiska. 

* 10. novembra 2008 utrpel let Ryanairu 4102 z letiska Frankfurt–Hahn poškodenie podvozku pri núdzovom pristátí na letisku Rím–Ciampino po tom ako pri pristavaní do oboch motorov lietadla narazili vtáky, ktoré motory poškodili. Na palube bolo šesť členov posádky a 166 pasažierov. Dvaja členovia posádky a osem pasažierov boli s ľahkými zraneniami prevezení do nemocnice. Podvozok Boeingu 737-800 sa vážne poškodil, lietadlo zostalo uviaznuté na dráhe a na viac ako 35 hodín sa uzavrelo letisko. Okrem poškodenia motorov a podvozku sa kontaktom s dráhou poškodil aj zadný trup lietadla. Lietadlo bolo posúdené ako neopraviteľné a bolo zošrotované. Záverečná správa o nehode, ktorú vyšetrovala ANSV (Národná agentúra pre letovú bezpečnosť), bola zverejnená 20. decembra 2018, viac ako 10 rokov po nehode a len v taliančine. Anglický preklad poskytla Aviation Accident Database.

* 23. mája 2021 bol let Ryanairu 4978 (Atény – Vilnius) so 6 členmi posádky a 126 pasažiermi presmerovaný na Národné letisko v Minsku po falošnej hrozbe bombovým útokom, zatiaľ čo lietadlo bolo 83 kliometrov južne od Vilniusu a 170 kilometrov západne od Minska, ale stále v bieloruskom vzdušnom priestore. Podľa leteckej spoločnosti boli jej piloti upozornení bieloruskými úradmi na "potenciálnu bezpečnostnú hrozbu na palube" a prikázali im, aby pristáli v Minsku.V Minsku bol z lietadla odstránený a zatknutý bieloruský novinár a opozičný aktivista Raman Prataševič a jeho priateľka. Hoci bolo lietadlo bližšie k Vilniusu, bieloruský prezident Alexander Lukašenko osobne nariadil presmerovanie letu do Minska a vyslal stíhacie lietadlo MiG-29 bieloruského letectva, aby ho sprevádzali. 

* 9. apríla 2023 núdzovo pristál let Ryanairu 5542 (Liverpool–Dublin), ktorý viedol k poškodeniu jeho prednej pristávacej časti. Južná dráha na letisku v Dubline bola dočasne uzavretá. Nedošlo k žiadnym zraneniam, ale jedna osoba bola ošetrená z dôvodu šoku.

## Referencie

## Iné projekty

## Externé odkazy
* Oficiálna stránka 

Kategória:Letecké spoločnosti Írska
Kategória:Nízkonákladové letecké spoločnosti
Kategória:Podniky založené v 1985